《迎恩寺看梅口占赠刘带川节推》
明代·黄廷用

策马东郊野望开，行行山寺见黄梅。遥连云气染歌袖，满引春光入酒杯。

诗骨自怜花共瘦，交情几得日同来。不堪欲别河津外，折赠还歆□鼎才。

作者简介：（1500—1566）明福建莆田人，字汝行，号少村、四素居士。嘉靖十四年进士。选庶吉士，授翰林检讨，历司经局洗马兼翰林侍讲，以言官论，出为衡州府通判，累官至工部右侍郎，又被论罢归。倭寇陷莆田，被俘，历五月乃得归。有《少村漫稿》。